
        PARLAMENTUL  ROMÂNIEI

                                              CAMERA  DEPUTAŢILOR

	COMISIA JURIDICĂ,                                                                      
DE DISCIPLINĂ 
ŞI IMUNITĂŢI
	
	             COMISIA PENTRU APĂRARE,

                     ORDINE PUBLICĂ ȘI 
                SIGURANȚĂ NAȚIONALĂ


Bucureşti, 26 septembrie 2022
Nr.  PL-x  448/2022
4c-13/675/2022                                                                                              4c-15/294/2022

BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL COMUN asupra Proiectului de Lege pentru modificarea unor acte normative referitoare la căutarea automatizată în sistemul automatizat pentru identificarea datelor dactiloscopice, cu care Comisia juridică, de disciplină și imunități și Comisia pentru apărare, ordine publică și siguranță națională au fost sesizate pentru dezbatere în fond cu adresa nr. PL- x 448 din 1 septembrie 2022 și înregistrat la comisii cu nr. 4c-13/675/2022, respectiv cu nr. 4c-15/294/2022.
     În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE,                                              PREȘEDINTE,
                Laura – Cătălina Vicol – Ciorbă                   Dan – Laurențiu Leoreanu

RAPORT COMUN
asupra Proiectului de Lege pentru modificarea unor acte normative referitoare la căutarea automatizată în sistemul automatizat pentru identificarea datelor dactiloscopice

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi și Comisia pentru apărare, ordine publică și siguranță națională au fost sesizate, spre dezbatere, în fond, cu Proiectul de Lege pentru modificarea unor acte normative referitoare la căutarea automatizată în sistemul automatizat pentru identificarea datelor dactiloscopice, înregistrat cu adresa nr. PL-x 448 din 1 septembrie 2022 și înregistrat la comisii cu nr. 4c-13/675/2022, respectiv cu nr. 4c-15/294/2022.
Potrivit prevederilor art. 75 din Constituţia României, republicată şi ale art. 91 alin. (8) pct. 1 din Regulamentul Camerei Deputaţilor, republicat, Camera Deputaţilor este primă Cameră sesizată.


Consiliul Legislativ, prin avizul nr. 707 din 22 iunie 2022 a avizat favorabil proiectul de lege.

Comisia pentru drepturile omului, culte și problemele minorităților naționale a avizat favorabil proiectul de lege cu avizul nr. 4c-6/521 din 8 septembrie 2022.


Comisia pentru tehnologia informației și comunicațiilor a avizat favorabil proiectul de lege prin avizul nr. 4c-19/162 din 13 septembrie 2022.

Proiectul de lege are ca obiect de reglementare includerea în schimbul automat de date a tuturor categoriilor de date dactiloscopice obținute de la persoanele fizice pentru care s-a dispus luarea amprentelor potrivit Legii nr. 135/2010, modificarea cadrului legal relevant în scopul respectării condițiilor aplicabile principiului disponibilității prin includerea datelor dactiloscopice ale persoanelor fizice prevăzute la art. 196 alin. (1) și (3) din Legea nr. 135/2010 în schimbul automatizat de date realizat cu statele membre ale Uniunii Europene și Statele Unite ale Americii.
Prin soluțiile normative promovate, proiectul asigură respectarea obligațiilor instituite potrivit normelor Uniunii Europene, dar și a obligațiilor asumate prin Acordul dintre Guvernul României și Guvernul Statelor Unite ale Americii, indicând cadrul normativ național aplicabil în prezent pentru îndeplinirea acestei cerințe, și anume Legea nr. 135/2020 privind Codul de procedură penală, art. 196 alin. (1) și (3).
Comisia pentru apărare, ordine publică și siguranță națională a dezbătut proiectul de lege în ședința din 19 septembrie 2022. La lucrările comisiei deputații au fost prezenți conform listei de prezență.
La dezbateri a participat, în calitate de invitat, domnul Adrian Voican – Ministerul Afacerilor Interne.
În conformitate cu prevederile art. 62 și 64 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină și imunități au dezbătut proiectul de lege, Expunerea de motive și avizul Consiliului Legislativ în şedinţa din 26 septembrie 2022. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.
În urma dezbaterilor, membrii Comisiei juridice, de disciplină şi imunităţi și membrii Comisiei pentru apărare, ordine publică și siguranță națională au hotărât, cu majoritate de voturi, să supună plenului Camerei Deputaţilor adoptarea Proiectului de Lege pentru modificarea unor acte normative referitoare la căutarea automatizată în sistemul automatizat pentru identificarea datelor dactiloscopice, în forma prezentată.
În raport cu obiectul şi conţinutul reglementării, proiectul de lege face parte din categoria legilor ordinare.

                   PREŞEDINTE,                                                                PREȘEDINTE,                
       Laura – Cătălina Vicol - Ciorbă                                     Dan – Laurențiu Leoreanu           
                   SECRETAR,                                                                     SECRETAR,
          Ladányi László -  Zsolt                                                             Viorel Salan                                                                  
Consilier parlamentar, Paul Şerban

